Μπόρισλαβ Μιχάιλοφ

Ο **Μπορισλάβ Μπίσεροφ Μιχάιλοφ** (Βουλγαρικά: Борислав Бисеров Михайлов, 12 Φεβρουαρίου 1963 - 31 Μαρτίου 2026) ήταν Βούλγαρος επαγγελματίας ποδοσφαιριστής, ο οποίος αγωνιζόταν ως τερματοφύλακας, και πρώην πρόεδρος της Βουλγαρικής Ένωσης Ποδοσφαίρου (από το 2005 έως το 2019 και από το 2021 έως το 2023). Ήταν ο άνθρωπος που διατέλεσε τα περισσότερα χρόνια πρόεδρος της Βουλγαρικής Ποδοσφαιρικής Ένωσης, καθώς ήταν επικεφαλής του οργανισμού για 16 χρόνια. Ήταν επίσης μέλος της εκτελεστικής επιτροπής της ΟΥΕΦΑ.

Ο Μιχάιλοφ ήταν αρχηγός της εθνικής ομάδα της Βουλγαρίας τόσο κατά τη διάρκεια της μεγάλης πορείας της χώρας του έως και την τέταρτη θέση στο Παγκόσμιο Κύπελλο του 1994 (κατά την διαδικασία των πέναλτι στον προημιτελικό με το Μεξικό απέκρουσε δύο πέναλτι), όσο και κατά τη διάρκεια του Ευρωπαϊκού Πρωταθλήματος του 1996. Αγωνίστηκε επίσης στα Παγκόσμια Κύπελλα του 1986 και του 1998 και είναι σήμερα ο δεύτερος σε συμμετοχές στην εθνική Βουλγαρίας με 102 εμφανίσεις, και ο ποδοσφαιριστής με τις περισσότερους εμφανίσεις ως αρχηγός (60).

## Καριέρα σε συλλόγους
Κατά την διάρκεια της ποδοσφαιρικής του καριέρας, πέρασε από τις Λέβσκι Σόφιας, Μυλούζ, Ρέντινγκ και Σλάβια Σόφιας μεταξύ άλλων. Το 1995, ο Μιχάιλοφ εντάχθηκε στην Ρέντινγκ της Αγγλικής Φερστ Ντιβίζον με το τότε ποσό ρεκόρ για τον σύλλογο της τάξης των £800.000, αντικαθιστώντας τον Σάκα Χίσλοπ. Ωστόσο, η θητεία του στον σύλλογο χαρακτηρίστηκε από μια σειρά τραυματισμών και η καριέρα του στην Αγγλία τελείωσε άδοξα.

## Διοικητικοί ρόλοι
Μετά την απόσυρσή του από την ενεργό δράση, ξεκίνησε καριέρα στην διοίκηση ποδοσφαίρου. Ήταν αντιπρόεδρος της Βουλγαρικής Ποδοσφαιρικής Ένωσης από το 2001 έως το 2005, όπου και αντικατέστησε τον Ιβάν Σλάβκοφ.

Στις 22 Μαρτίου 2011, εκλέχθηκε μέλος της εκτελεστικής επιτροπής της ΟΥΕΦΑ. &#x5B;*[[Βικιπαίδεια:Εκκρεμεί παραπομπή|<span title="This claim needs references to reliable sources. (June 2014)">citation needed</span>]]*&#x5D;

Στις 15 Οκτωβρίου 2019, ο Μιχάιλοφ παραιτήθηκε από την θέση του προέδρου της Βουλγαρικής Ποδοσφαιρικής Ένωσης έπειτα από κατηγορίες που δέχθηκε ότι αγνοούσε τυχόν ρατσιστικές συμπεριφορές που λαμβάναν χώρα σε κάποιους αγώνες.

Στις 28 Απριλίου 2021, έπειτα από συνάντηση με την Ένωση, ο Μιχάιλοφ έγινε ξανά πρόεδρος.

Στις 27 Νοεμβρίου 2023, παραιτήθηκε ξανά από την θέση του προέδρου της Ένωσης, έπειτα από μεγάλες πιέσεις τόσο από το οπαδικό κοινό της χώρας, όσο και από διασήμους και πολιτικούς της Βουλγαρίας.

## Προσωπική ζωή και θάνατος
Το 1998, παντρεύτηκε τη Μαρία Πετρόβα, πρώην διάσημη αθλήτρια ρυθμικής γυμναστικής. Ο Μπόρισλαβ είναι γιος του πρώην τερματοφύλακα Μπίσερ Μιχάιλοφ και πατέρας του επίσης πρώην τερματοφύλακα Νικολάι Μιχάιλοφ, ενώ η μικρότερη κόρη του Έλινορ, είναι αθλήτρια τέννις.

Στις 24 Νοεμβρίου 2025, ο Μιχάιλοφ νοσηλεύτηκε στο νοσοκομείο, με το βουλγαρικό πρακτορείο ειδήσεων BGNES να αναφέρει ότι είχε υποστεί εγκεφαλικό επεισόδιο και ήταν "σε μέτρια κατάσταση τραυματισμού". Τελικά απεβίωσε συνεπεία των επιπλοκών στις 31 Μαρτίου 2026, σε ηλικία 63 ετών.

## Διακρίσεις
**Λεβσκι Σόφιας**

* Πρωτάθλημα Βουλγαρίας: 1984, 1985, 1988
* Κύπελλο Βουλγαρίας: 1982, 1984, 1986
* Κύπελλο Σοβιετικού Στρατού: 1984, 1987, 1988

**Ατομικές**

* Βούλγαρος Ποδοσφαιριστής της Χρονιάς: 1986

## Βλέπε επίσης

* Κατάλογος ποδοσφαιριστών με 100 ή περισσότερες διεθνείς συμμετοχές
## Παραπομπές

Κατηγορία:Βούλγαροι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Βουλγαρίας
Κατηγορία:Ποδοσφαιριστές Λέφσκι Σόφιας
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Ποδοσφαιριστές ΚΦ Ος Μπελενένσες
Κατηγορία:Βούλγαροι ποδοσφαιριστές στο εξωτερικό
Κατηγορία:Ποδοσφαιριστές Πριμέιρα Λίγκα
Κατηγορία:Ξένοι ποδοσφαιριστές στην Πορτογαλία
Κατηγορία:Ποδοσφαιριστές ΦΚ Μυλούζ
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές ΠΦΚ Μπότεφ Πλόβντιφ
Κατηγορία:Ποδοσφαιριστές Ρέντινγκ ΦΚ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές ΠΦΚ Σλάβια Σόφιας
Κατηγορία:Ποδοσφαιριστές ΦΚ Ζυρίχη
Κατηγορία:Ξένοι ποδοσφαιριστές στην Ελβετία
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Σελίδες με μη επιθεωρημένες μεταφράσεις